CELEX: 32004R1350
Language: sk
Date: 2004-07-23 00:00:00
Title: Nariadenie Komisie (ES) č. 1350/2004 z 23. júla 2004, ustanovujúce podmienky, za ktorých je možné vyhovieť žiadostiam o dovozné povolenie, podaným v zmysle nariadenia (ES) č. 1143/98, týkajúceho sa dovozu kráv a jalovíc niektorých horských plemien

24.7.2004   
            
            
               SK
            
            
               Úradný vestník Európskej únie
            
            
               L 250/8
            
         
      NARIADENIE KOMISIE (ES) č. 1350/2004
   z 23. júla 2004,
   ustanovujúce podmienky, za ktorých je možné vyhovieť žiadostiam o dovozné povolenie, podaným v zmysle nariadenia (ES) č. 1143/98, týkajúceho sa dovozu kráv a jalovíc niektorých horských plemien
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady zo 17. mája 1999 o spoločnej organizácii trhu v sektore hovädzieho mäsa (1),
   so zreteľom na nariadenie Komisie (ES) č. 1143/98 zo dňa 2. júna 1998 ustanovujúce otvorenie a spôsob riadenia colnej kvóty pre nejatočné kravy a jalovice niektorých horských plemien pochádzajúce z niektorých tretích krajín a pozmeňujúce a dopĺňajúce nariadenie (ES) č. 1012/98 (2), a najmä na jeho článok 5 ods. 2,
   keďže:
   
               (1)
            
            
               Článok 2 ods. 2 nariadenia (ES) č. 1143/98 ustanovuje, že množstvá vyhradené pre takzvaných tradičných dovozcov sú stanovené v pomere k dovozom uskutočneným počas obdobia od 1. júla 2001 do 30. júna 2004.
            
         
               (2)
            
            
               V súvislosti s hospodárskymi činiteľmi uvedenými v článku 2 ods. 3 uvedeného nariadenia, rozdelenie dostupných množstiev v ich prospech sa vykonáva v pomere k žiadaným množstvám. Keďže žiadané množstvá presahujú dostupné množstvá, je potrebné stanoviť jednotný percentuálny podiel na zníženie tohto množstva v súlade s článkom 5 ods. 2 nariadenia (ES) č. 1143/98,
            
         PRIJALA TOTO NARIADENIE:
   Článok 1
   Každej žiadosti o dovozné povolenie podanej v zmysle ustanovení nariadenia (ES) č. 1143/98 sa vyhovie do výšky nasledovných množstiev:
   
               a)
            
            
               100 % množstiev dovezených počas obdobia od 1. júla 2001 do 30. júna 2004 pre dovozcov uvedených v článku 2 ods. 1 bode a) nariadenia (ES) č. 1143/98;
            
         
               b)
            
            
               23,7020 % množstiev žiadaných hospodárskymi činiteľmi uvedenými v článku 2 ods. 1 bode b) nariadenia (ES) č. 1143/98.
            
         Článok 2
   Toto nariadenie nadobúda účinnosť dňa 24. júla 2004.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 23. júla 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo
         
      
   
   
      (1)  Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1).
   
      (2)  Ú. v. ES L 159, 3.6.1998, s. 14. Nariadenie naposledy zmenené a doplnené nariadením (ES) č. 1118/2004 (Ú. v. EÚ L 217, 17.6.2004, s. 10).